Ing filem iki Leonardo DiCaprio mainaké paraga Dom Cobb, siji maling informasi. Dhèwèké ditugasi Saito sing diperanaké Ken Watanabe kanggo ndokok informasi anyar ing manahé siji wong, Robert Fischer utawa putrané Maurice Fischer ya iku saingané sing saiki sekarat. Saito kepéngin manawa Robert Fischer minangka ahli warisé saingané bakal mecah perusahaan bapaké. Banjur Saito njanjèni Dom Cobb manawa dhèwèké bakal diganjar olèh mulih menyang kulawargané manèh ing Amérikah Sarékat, awit saiki Cobb iku wong buron sing dioyak-oyak pulisi lan ora bisa mulih.